Gandia posa en marxa el servei 'La biblioteca a casa'
08 maig 2020

## Gandia posa en marxa el servei 'La biblioteca a casa'08 maig 2020Última actualització: 14 juliol 2025

![](../gestion/img/Captura-de-pantalla-2020-05-08-a-las-11.19.40.png)  
  

El servei municipal de Biblioteques de Gandia posa en marxa aquest divendres 8 de maig un nou sistema de préstec de llibres a domicili. La iniciativa, de caràcter gratuït, s'ha denominat **"La biblioteca a casa**" i de la mateixa podran gaudir les persones amb carnet de la xarxa de biblioteques municipals. Es tracta de fer arribar els llibres als usuaris mentre no siga possible l'obertura de les biblioteques a causa de l'estat d'alarma.

Per a realitzar la comanda els usuaris hauran de posar-se en contacte amb Biblioteques Gandia enviant un correu electrònic a biblioteca@gandia.org o per whatsapp al 678837402 indicant el títol i l'autor.

A més haurà d'indicar les dades de l'usuari que realitza la petició (nom, número de carnet, telèfon, adreça i codi postal) i el lliurament es produirà mitjançant missatgeria en 24 hores. Les devolucions s'hauran de realitzar a la bústia de la biblioteca central.

Tal com ha explicat el regidor delegat de l'IMAB, **Jose Manuel Prieto**, els préstecs no només es realitzaran de llibres sinó que també es podran sol·licitar revistes, CD o DVD fins a un màxim de tres exemplars per cada tipus de material. El catàleg en línia de material disponible es pot consultar en xlpv.gva.es.